laion/Wikipedia-Exotic huggingface dataset:
ნატახტრის აეროდრომი

ნატახტრის აეროდრომი, ხშირად ნატახტრის აეროპორტი — ადგილობრივი მნიშვნელობის აეროპორტი საქართველოში, მცხეთის მუნიციპალიტეტში, სოფელ ნატახტარში. ასაფრენ-დასაფრენი ზოლის სიგრძე 948 მეტრს შეადგენს, სიგანე — 18 მ-ს. აეროდრომი თბილისიდან — 32 კმ-ის, მცხეთიდან — 13 კმ-ის, ხოლო გორიდან 62 კმ-ის მოშორებით მდებარეობს. აეროდრომი 30-50 მგზავრიან თვითმფრინავებს ემსახურება. ნატახტრის აეროდრომიდან სრულდება ფრენები ბათუმის, ქუთაისის, მესტიისა და ამბროლაურის მიმართულებით. ↑ საქართველოს სამოქალაქო ავიაციის სააგენტო. დაარქივებულია ორიგინალიდან — 2019-08-07. ციტირების თარიღი: 2017-01-22. ↑ Vanilla Sky-ის ფრენების განრიგი. დაარქივებულია ორიგინალიდან — 2017-03-16. ციტირების თარიღი: 2017-01-22. ↑ Vanilla Sky-ის ახალი მიმართულებები. დაარქივებულია ორიგინალიდან — 2023-08-04. ციტირების თარიღი: 2017-01-22.
დასავლეთ აფრიკის ქვეყნების ეკონომიკური თანამეგობრობა

დასავლეთ აფრიკის ქვეყნების ეკონომიკური თანამეგობრობა (ECOWAS; ინგლ. Economic Community of West African States; ფრანგ. Communauté économique des États de l'Afrique de l'Ouest; პორტ. Comunidade Económica dos Estados da África Ocidental) — დასავლეთ აფრიკის ქვეყნების რეგიონალური ეკონომიკური გაერთიანება. დაარსდა 1975 წლის 28 მაისს ლაგოსის ხელშეკრულების საფუძველზე. ორგანიზაციის მიზანია ხელი შეუწყოს რეგიონის ეკონომიკურ ინტეგრაციას. თანამეგობრობას ჰყავს თავისი შეიარაღებული ძალები, რომელსაც ეწოდება ECOMOG. თანამეგობრობის ოფიციალური ენებია ფრანგული, ინგლისური და პორტუგალიური. ორგანიზაციის შტაბ-ბინა მდებარეობს აბუჯაში, ნიგერია. დაარსების დღიდან რამდენიმე ქვეყანა შეუერთდა ან გავიდა ორგანიზაციის შემადგენლობიდან. 1976 წელს ECOWAS-ს შეუერთდა კაბო-ვერდე, ხოლო 2000 წლის დეკემბერში ორგანიზაცია დატოვა მავრიტანიამ, რის შესახებაც მან ჯერ კიდევ 1999 წლის დეკემბერში განაცხადა. 2024 წლის 28 იანვარს ნიგერიმ, მალიმ და ბურკინა-ფასომ განაცხადეს, რომ ტოვებენ ორგანიზაციას, რაც უპრეცედენტო მოვლენაა ECOWAS-ის შექმნის დღიდან.  ბენინი  კაბო-ვერდე  გამბია  განა  გვინეა  გვინეა-ბისაუ  კოტ-დ’ივუარი  ლიბერია  ნიგერია  სენეგალი  სიერა-ლეონე  ტოგო  მავრიტანია — ორგანიზაცია დატოვა 2000 წლის დეკემბერში.  ბურკინა-ფასო — ორგანიზაციის დატოვების შესახებ განაცხადა 2024 წლის 28 იანვარს.  მალი — ორგანიზაციის დატოვების შესახებ განაცხადა 2024 წლის 28 იანვარს.  ნიგერი — ორგანიზაციის დატოვების შესახებ განაცხადა 2024 წლის 28 იანვარს. West-African Monetary Institute UEMOA Official Web Site (In French) WAEMU Treaty ECOWAS Official Web Site დაარქივებული 2008-09-16 საიტზე Wayback Machine. ECOWAS Commission Official Web Site დაარქივებული 2008-09-16 საიტზე Wayback Machine. : includes calendar of meetings. ECOWAS Parliament დაარქივებული 2020-08-07 საიტზე Wayback Machine. ECOWAS Revised Treaty ECOBANK—African banking group. More About Ecobank PowerPoint presentation of ECOWAS, 2004 დაარქივებული 2007-05-28 საიტზე Wayback Machine. Mbendi profile[მკვდარი ბმული] More About the newly-expanded ECOWAS Commission More About an ECOWAS Commissioner ↑ 1.0 1.1 Idrissa A. Historical Dictionary of Niger — Rowman & Littlefield, 2020. — P. 200–201. — ISBN 978-1-5381-2014-9 <a href="https://wikidata.org/wiki/Track:Q61827888"></a><a href="https://wikidata.org/wiki/Track:Q7372254"></a><a href="https://wikidata.org/wiki/Track:Q88584662"></a> ↑ 2.0 2.1 2.2 2.3 Niger, Mali, Burkina Faso announce withdrawal from ECOWAS ↑ Pazzanita, Anthony (2008). Historical Dictionary of Mauritania. Scarecrow Press, გვ. 177–178.
ევროსკეპტიციზმი

ევროსკეპტიციზმი — ტერმინი, რომელიც აღნიშნავს სკეპტიკურ ან ნეგატიურ დამოკიდებულებას ევროკავშირში ინტეგრაციისადმი. ევროსკეპტიციზმი, როგორც ცნება, 1971 წელს დიდ ბრიტანეთში, ევკროკავშირში გაწევრიანების მოწინააღმდეგეთა შორის წარმოიშვა. ამ დროიდან მოყოლებული ტერმინი გავრცელდა სხვა ევროპულ ქვეყნებშიც. გარდა ევროკავშირში ინტეგრაციისა, ევროსკეპტიკოსები გამოდიან კავშირის სხვა ცალკეული პოლიტიკის წინააღმდეგ, როგორებიცაა: ერთიანი ვალუტა, ევროკონსტიტუცია, სუპერნაციონალური ფორმირებები, კავშირის ფედერალიზაცია და ა.შ. ყველაზე ხშირად ევროსკეპტიკოსები გამოდიან ნაციონალური სახელმწიფოების მხარდასაჭერად და გამოთქვამენ საშიშროებას, რომ გრძელვადიანი ინტეგრაცია ეჭვქვეშ დააყენების მათი ქვეყნების ნაციონალურ სუვერენიტეტს. მიუხედავად ამისა ევროსკეპტიციზმი არ არის მკაცრად ფორმირებული იდეოლოგია. განსხვავებული ქვეყნების წარმომადგენლები დამოუკდებლად გამოთქვამენ საკუთარ უკმაყოფილებას კავშირის გარკვეული ასპექტების მიმართ. ევროსკეპტიკოსების მიზნები ასევე ხშირად განსხვავდება — კავშირიდან სრულიად გამოსვლა თუ კავშირიდან გამოუსვლელად, მის რეფორმირების სურვილამდე. ევროსკეპტიკოსების ახალი ტალღა დაკავშირებულია მსოფლიო ეკონომიკურ კრიზისთან. 2016 წლის 3 მარტს, ბულგარეთის დედაქალაქ სოფიაში ბულგარეთის ოსმალეთის იმპერიის უღლიდან განთავისუფლების 138-ე წლისთავისადმი გამართულ საპროტესტო აქციაზე, პარტია „ატაკას“ მომხრეებმა გადათელეს ევროკავშირის დროშა. 2016 წლის 23 ივნისს, დიდი ბრიტანეთის მოსახლეობის 51,89%-მა მხარი დაუჭირა ქვეყნის ევროკავშირიდან გამოსვლას. ↑ Привърженици на "Атака" свалиха знамето на ЕС от пилоните пред НДК. Дневник (03.03.2016). ციტირების თარიღი: 2016-03-03. ↑ YouGov | The Eurosceptic map of Britain
შერჩევითი დასაქმების გადასახადი

შერჩევითი დასაქმების გადასახადი — გაუქმებული ყოველკვირეული სახელფასო გადასახადი გაერთიანებულ სამეფოში. ის იყო დაწესებული დამსაქმებლებზე ფიქსირებული ნიშნულით - 25 შილინგი ერთ კაცზე, ხოლო - 12 შილინგი და 6 პენი (პრე-დეციმერული ვალუტა) ერთ ქალზე. ამ გადასახადის მიზანი იყო მოეხდინა მრეწველობის სუბსიდირება მომსახურების ინდუსტრიის შემოსავლებიდან და ექსპორტის ზრდისთვის შეეწყო ხელი. ანგარიშგების ყოველი პერიოდის ბოლოს მრეწველობის კომპანიებს აუნაზღაურდებოდათ თავისი შერჩევითი დასაქმების გადასახადი, როგორც საჩუქარი 7 შილინგისა და 6 პენის (პრე-დეციმერული ვალუტა) ოდენობით თითო კაცზე. ეს გადასახადი პირველად შემოღებულ იქნა უილსონის მინისტრობის დროს 1966 წელს შერჩევითი დასაქმების საგადასახადო აქტით. ეს გადასახადი გაუქმდა დამატებითი ღირებულების გადასახადის ჯანდაცვის მინისტრის მიერ შემოღების შემდეგ 1970-1974 წლებში. Selective Employment Payments Act 1966 ↑ Winder, George. (1 March 1967) The Selective Employment Tax. Foundation for Economic Education. ციტირების თარიღი: 25 თებერვალი 2014 წელი. ↑ Reform and VAT. The Cabinet Papers 1915-1984. The National Archives. ციტირების თარიღი: 25 თებერვალი 2014 წელი.
გრეგარინები

გრეგარინები (ლათ. Gregarinida) — უმარტივესი ცხოველების რიგი სპორიანების კლასისა. პარაზიტობენ უხერხემლო ცხოველების ნაწლავებსა და სხეულის ღრუში. მათი სხეული ან დაუნაწევრებელია, ან 2-3-ნაწევრიანი (დეიტომერიტი, პროტომერიტი, ეპიმერიტი) უჯრედისაგან შედგება. გრეგარინები მოძრაობენ ექტოპლაზმაში განლაგებული ფიბრილების — მიონემების შეკუმშვით. იყოფიან 2 ქვერიგად: შიზოგრეგარინები (ლათ. Schizogregarinida) და ნამდვილი გრეგარინები (ლათ. Eugregarinida). ნამდვილი გრეგარინების სასიცოცხლო ციკლი რთულია: სქესობრივი გამრავლების ფაზაში მყოფი გრეგარინები ანუ გამონტები წყვილდებიან და ე. წ. სიზიგიუმს ქმნიან. თითოეული გამონრის ბირთვი მრავალჯერ იყოფა. წარმოიქმნება გამეტები, ხოლო მათი დაწყვილების შედეგად — ზიგოტები. ზიგოტა გარსით იფარება და გარდაიქმნება ოოცისტად, რომლეშიც გრეგარინების პატარა უჯრედები — სპოროზოიტი ჩნდება. სპოროზოიტები ახალი დასნებოვნების წყაროა. ქართული საბჭოთა ენციკლოპედია, ტ. 3, თბ., 1978. — გვ. 259-260.
გრე

გრე — სიგრძის საზომი ერთეული XVI–XVIII საუკუნეებში ირანში. შეადგენდა შაჰის წყრთის 1/16-ს. XVIII საუკუნიდან გავრცელდა საქართველოშიც, სადაც ზომით გოჯეულს უტოლდებოდა. ქართული საბჭოთა ენციკლოპედია, ტ. 3, თბ., 1978. — გვ. 259.
ჯმერკის მონასტერი

ჯმერკის ღვთისმშობლის სახელობის მონასტერი — შუა საუკუნეების ქართული მონასტერი ისტორიულ კლარჯეთში. დაარსდა 830-840-იან წლებში და იხსენიება კლარჯეთის „ათორმეტ უდაბნოთა“ შორის. მდებარეობს თანამედროვე თურქეთის ტერიტორიაზე, ართვინის პროვინციაში, ართვინის რაიონში, ქალაქ ართვინის აღმოსავლეთით 34 კმ-ში მდებარე ისტორიულ სოფელ ჯმერკთან (ქორდეთი, თურქ. Çımenli ჩიმენლი) ახლოს. მონასტერი თურქეთის რესპუბლიკის კულტურის სამინისტროს დაქვემდებარებაშია, საქართველოს მართლმადიდებელი ეკლესიის დაყოფით კი სამცხე-ჯავახეთის და ტაო-კლარჯეთის ეპარქიას ეკუთვნის. მონასტერი განლაგებულია ძლიერ დამრეც ფერდობზე, ახლანდელი სოფელ ჩიმენლის ახლოს. აქ სამონასტრო ნაგებობებისათვის მოუწყვიათ სუბსტრუქციებით ამოშენებული ოთხი ტერასა, ერთი მეორის ზემოთ. სულ ზედა ტერასაზე იდგა ეკლესია, მომდევნოზე — რაღაც მოზრდილი შენობა, ალბათ სატრაპეზო. ორ ქვედა ტერასაზე საერთოდ აღარაფერი დარჩა. მეტწილად განადგურებულია ეკლესიაც: მთლიანად ჩაქცეულია მისი გადახურვა და შიდა კედლები; გარე კედლებიდან დასავლეთისა ასევე მთლიანად დანგრეულია, ჩრდილოეთისა — 0,7-1,3 მეტრის სიმაღლის ზემოთ, არათანაბრად; სამხრეთ კედლისაგან შემოინახა განაპირა ნაწილები 2-3 მეტრის სიმაღლეზე. საკურთხევლის აფსიდი თითქმის მთლიანად გამქრალია, მაგრამ ჩანს მისი მიმდებარე სათავსების პატარა აფსიდები, რომელთაც გეგმაში უცნაური ოვალურ-ნალისებრი მოხაზულობა აქვთ. პირითი წყობა შერჩა მხოლოდ ჩრდილოეთ კედლის ფრაგმენტს. ის შედგება სხვადასხვა ზომის ნატეხი ქვისაგან. ჰორიზონტალური რიგები დაცული არ არის. ასეთივე ხასიათისაა სუბსტრაქციის წყობაც, ოღონდ მასში სჭარბობს უფრო დიდი (50X100 სმ ზომისა და მეტიც) ქვები. ამ ნაშთიდან ჩანს, რომ ჯმერკის ეკლესია იყო მართკუთხა ნაგებობა და ჰქონდა სამნაწილიანი საკურთხეველი. რაიმე დამატებით ინფორმაციას არც ნიკო მარის აღწერა იძლევა — მისი მოგზაურობის დროს ეკლესია არსებითად უკვე ისეთსავე მდგომარეობაში იყო, როგორშიც დღესაა. მისი არქიტექტურული ტიპის დანამდვილებით დადგენა შეუძლებელია, მაგრამ ის ფაქტი, რომ შემორჩა მხოლოდ გარე კედლები, უფრო ბურჯებიანი (სვეტებიანი) სტრუქტურების — სამნავიანი ბაზილიკის ან „ჩახაზული ჯვრის“ ტიპის გუმბათიანი შენობის სასარგებლოდ უნდა მეტყველებდეს. კედლების წყობის მიხედვით ეკლესია IX საუკუნით შეიძლება დათარიღდეს. შესაძლოა, ისიც მონასტრის თავდაპირველი, ე.ი. 830-840-იან წლებში აგებული ეკლესიაა. ჯმერკის მონასტერი // Dzeglebi.ge დაარქივებული 2017-01-29 საიტზე Wayback Machine. ხოშტარია დ., კლარჯეთის ეკლესიები და მონასტრები, არტანუჯი, 2005
ალექსანდრე IV

ალექსანდრე IV (გ. 1695), იმერეთის მეფე 1683-1690, 1691-1695. ბაგრატ IV-ის უკანონო შვილი. 1681 წელს, როდესაც ბაგრატ IV გარდაიცვალა, ალექსანდრე IV ქართლის მეფე გიორგი XI-ის კარზე იმყოფებოდა. ამით ისარგებლა გიორგი გურიელმა და იმერეთის ტახტი მიიტაცა. იმერეთის დიდებულთა და გიორგი XI-ის შუამდგომლობით ოსმალეთის სულთანმა იმერეთის ტახტი ალექსანდრე IV-ს უბოძა და იგი ახალციხის ფაშის დახმარებით ტახტზე ავიდა. პოლიტიკური მიზნით მან თავისი და დარეჯანი მიათხოვა პაატა აბაშიძეს, რომლის გავლენას მთელი ზემო იმერეთი ემორჩილებოდა. 1684 წელს როკითის ბრძოლაში ალექსანდრე IV-მ დაამარცხა გურიელი და მისი მომხრეები - გიორგი ლიპარტიანი, შოშიტა II რაჭის ერისთავი, ბეჟან ლორთქიფანიძე და ჩიჯავაძენი. 1689 წელს, როდესაც გიორგი XI ირანს აუჯანყდა, ალექსანდრე IV-მ შაჰთან დაამყარა ურთიერთობა, რაც ოსმალეთის ვასალობაზე უარის თქმას ნიშნავდა. ამის გამო სულთანმა მას მეფობა ჩამოართვა (1690 წლის აგვისტო). ალექსანდრე IV ქართლში გადავიდა და გორს დადგა. ქართლში ახლად გამეფებული ერეკლე I-ის მეცადინეობით ირანის შაჰმა ოსმალეთის სულთანთან იშუამდგომლა და 1691 წელს ალექსანდრე IV იმერეთის ტახტზე აღადგინეს. ალექსანდრე IV-ის მეფობის დროს გაძლიერდა ფეოდალური ანარქია, გახშირდა ტყვეებით ვაჭრობა, მორალურად დაქვეითდა არისტოკრატია. 1695 წელს ალექსანდრე IV-ის წინააღმდეგ შეთქმულება მოეწყო მისივე სიმამრის გიორგი აბაშიძის თაოსნობით. შეთქმულებმა ალექსანდრე IV შეიპყრეს და გიორგი XI-ს გადასცეს, რომლის ბრძანებით იგი რუისში მოკლეს და იქვე ეკლესიაში დამარხეს. გორგიჯანიძე ფ., საქართველოს ისტორია, ს. კაკაბაძის გამოც., «საისტორიო მოამბე», 1925, [ტ.] 2; ვახუშტი, საქართველოს ცხოვრება, [ნაწ.] 2, ზ ჭიჭინაძის გამოც., ტფ., 1913 გვრიტიშვილი დ., ნარკვევები საქართველოს ისტორიიდან (XV-XVII სს.), [წგნ.] 2, თბ., 1965 ჯამბურია გ., ქართული საბჭოთა ენციკლოპედია, ტ. 1, თბ., 1975. — გვ. 293.
...გრამა

...გრამა (ბერძ. gramma — ხაზი, ასო, დაწერილობა) — რთული სიტყვის შემადგენელი ნაწილი, აღნიშნავს გრაფიკულ გამოსახულებას, ჩანაწერს (მაგ., დიაგრამა, რადიოგრამა, ტელეგრამა). ქართული საბჭოთა ენციკლოპედია, ტ. 3, თბ., 1978. — გვ. 249.
ბონ-ჟარდინი (პერნამბუკუ)

ბონ-ჟარდინი (პორტ. Bom Jardim) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 330 მეტრზე. მიეკუთვნება პერნამბუკუს აგრარულ მეზორეგიონს. შედის ეკონომიკურ-სტატისტიკურ მიკრორეგიონ მედიუ-კაპიბარიბის შემადგენლობაში. 2010 წლის მონაცემებით, მოსახლეობა 37 826 ადამიანს შეადგენდა, მოსახლეობის სიმჭიდროვე 173.17 კმ²-ზე. ფართობი 218 433 კმ²-ია. პერნამბუკუ ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
კუმარუ

კუმარუ (პორტ. Cumaru) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 443 მეტრზე. მიეკუთვნება პერნამბუკუს აგრარულ მეზორეგიონს. შედის ეკონომიკურ-სტატისტიკურ მიკრორეგიონ მედიუ-კაპიბარიბის შემადგენლობაში. 2010 წლის მონაცემებით, მოსახლეობა 17 183 ადამიანს შეადგენდა, მოსახლეობის სიმჭიდროვე 58.8 კმ²-ზე. ფართობი 292 232 კმ²-ია. პერნამბუკუ ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ფეირა-ნოვა (პერნამბუკუ)

ფეირა-ნოვა (პორტ. Feira Nova) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 154 მეტრზე. მიეკუთვნება პერნამბუკუს აგრარულ მეზორეგიონს. შედის ეკონომიკურ-სტატისტიკურ მიკრორეგიონ მედიუ-კაპიბარიბის შემადგენლობაში. 2010 წლის მონაცემებით, მოსახლეობა 20 57 ადამიანს შეადგენდა, მოსახლეობის სიმჭიდროვე 190.96 კმ²-ზე. ფართობი 107 726 კმ²-ია. პერნამბუკუ ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ჟუან-ალფრედუ

ჟუან-ალფრედუ (პორტ. João Alfredo) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 328 მეტრზე. მიეკუთვნება პერნამბუკუს აგრარულ მეზორეგიონს. შედის ეკონომიკურ-სტატისტიკურ მიკრორეგიონ მედიუ-კაპიბარიბის შემადგენლობაში. 2010 წლის მონაცემებით, მოსახლეობა 30 743 ადამიანს შეადგენდა, მოსახლეობის სიმჭიდროვე 219.8 კმ²-ზე. ფართობი 139 870 კმ²-ია. პერნამბუკუ ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ლიმუეირუ (პერნამბუკუ)

ლიმუეირუ (პორტ. Limoeiro) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 138 მეტრზე. მიეკუთვნება პერნამბუკუს აგრარულ მეზორეგიონს. შედის ეკონომიკურ-სტატისტიკურ მიკრორეგიონ მედიუ-კაპიბარიბის შემადგენლობაში. 2010 წლის მონაცემებით, მოსახლეობა 55 439 ადამიანს შეადგენდა, მოსახლეობის სიმჭიდროვე 202.53 კმ²-ზე. ფართობი 273 739 კმ²-ია. პერნამბუკუ ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
მაშადუსი

მაშადუსი (პორტ. Machados) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 416 მეტრზე. მიეკუთვნება პერნამბუკუს აგრარულ მეზორეგიონს. შედის ეკონომიკურ-სტატისტიკურ მიკრორეგიონ მედიუ-კაპიბარიბის შემადგენლობაში. 2010 წლის მონაცემებით, მოსახლეობა 13 596 ადამიანს შეადგენდა, მოსახლეობის სიმჭიდროვე 226.46 კმ²-ზე. ფართობი 60 036 კმ²-ია. პერნამბუკუ ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ორობო

ორობო (პორტ. Orobó) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 415 მეტრზე. მიეკუთვნება პერნამბუკუს აგრარულ მეზორეგიონს. შედის ეკონომიკურ-სტატისტიკურ მიკრორეგიონ მედიუ-კაპიბარიბის შემადგენლობაში. 2010 წლის მონაცემებით, მოსახლეობა 22 878 ადამიანს შეადგენდა, მოსახლეობის სიმჭიდროვე 164.99 კმ²-ზე. ფართობი 138 662 კმ²-ია. პერნამბუკუ ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
პასირა

პასირა (პორტ. Passira) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 176 მეტრზე. მიეკუთვნება პერნამბუკუს აგრარულ მეზორეგიონს. შედის ეკონომიკურ-სტატისტიკურ მიკრორეგიონ მედიუ-კაპიბარიბის შემადგენლობაში. 2010 წლის მონაცემებით, მოსახლეობა 28 628 ადამიანს შეადგენდა, მოსახლეობის სიმჭიდროვე 87.61 კმ²-ზე. ფართობი 326 758 კმ²-ია. პერნამბუკუ ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
გრაპტოლითები

გრაპტოლითები (ლათ. Graptolithina) — ამომწყდარ ზღვის კოლონიურ ცხოველთა ქვეტიპი ნახევრადქორდიანების (Hemichordata) ტიპისა. ცხოვრობდნენ კამბრიული პერიოდიდან კარბონულამდე. განსაკუთრებით ფართოდ იყვნენ გავრცელებული სილურულსა და ქვედა დევონურ პერიოდებში. ჰქონდათ ქიტინოვანი ჩონჩხი, იყო გრაპტოლითების როგორც ბენთოსის, ისე პლანქტონის ფორმები. ცნობილია 2 კლასი: Stereostolonata და Graptoloidea. ქართული საბჭოთა ენციკლოპედია, ტ. 3, თბ., 1978. — გვ. 255.
სალგადინიუ (პერნამბუკუ)

სალგადინიუ (პორტ. Salgadinho) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 232 მეტრზე. მიეკუთვნება პერნამბუკუს აგრარულ მეზორეგიონს. შედის ეკონომიკურ-სტატისტიკურ მიკრორეგიონ მედიუ-კაპიბარიბის შემადგენლობაში. 2010 წლის მონაცემებით, მოსახლეობა 9 312 ადამიანს შეადგენდა, მოსახლეობის სიმჭიდროვე 106.77 კმ²-ზე. ფართობი 87 217 კმ²-ია. პერნამბუკუ ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
სან-ვისენტი-ფერერი

სან-ვისენტი-ფერერი (პორტ. São Vicente Ferrer) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 419 მეტრზე. მიეკუთვნება პერნამბუკუს აგრარულ მეზორეგიონს. შედის ეკონომიკურ-სტატისტიკურ მიკრორეგიონ მედიუ-კაპიბარიბის შემადგენლობაში. 2010 წლის მონაცემებით, მოსახლეობა 17 000 ადამიანს შეადგენდა, მოსახლეობის სიმჭიდროვე 149.14 კმ²-ზე. ფართობი 113 985 კმ²-ია. პერნამბუკუ ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ჟოსლენ II

ჟოსლენ II ედესელი (გ.1159) — მეოთხე და უკანასკნელი გრაფი, რომელიც მართავდა ედესას. მან ჯერ კიდევ ახალგაზრდობაში გამოსასყიდის სანაცვლოდ დაიხსნა ბალდუინ II იერუსალიმელი მუსლიმთა ტყვეობიდან 1124 წელს. 1131 წელს, მას შემდეგ რაც მამამისი — ჟოსლენ I გარდაიცვალა იგი ედესის გრაფი გახდა. იგი ედესას იზოლირებულად მართავდა, მაგრამ 1138 წელს მან ალიანსი შეკრა ბიზანტიის იმპერატორ იოანე II კომნენოსთან და ანტიოქიის სამთავროსთან და ერთიანი ძალებით შეუტიეს ალეპოს ათაბაგს. მათი კამპანია დასრულდა შაიზარის უშედეგო ალყით. მათ ვერ აიღეს ქალაქი, მაგრამ შაიზარი ბიზანტიის ვასალი გახდა. 1143 წელს გარდაიცვალა იოანე II და ფულკ იერუსალიმელი. ჟოსლენი დარჩა მოკავშირეების გარეშე. 1144 წელს მუსლიმებმა ზანჯის მეთაურობით მიიტანეს იერიში ედესაზე და დაიპყრეს ის. ჟოსლენმა მმართველობა განაგრძო ევფრატის აღმოსავლეთით, ტურბესელში. 1146 წლის სექტემბერში ფრანგმა მონამ მოკლა იმად ალ-დინ ზანჯი, რამაც ჟოსლენს საშუალება მისცა ედესა დაებრუნებინა, მაგრამ არც ამჯერად დაეხმარნენ ჯვაროსნული სახელმწიფოები. ედესა ხელახლა დაეცა 1146 წლის ნოემბერში ნურ ალ-დინ ზანჯის მიერ. 1150 წელს ჟოსლენი დაატყვევეს და ალეპოში გადაიყვანეს. მან ცხრა წელი გაატარა ტყვეობაში და 1159 წელს გარდაიცვალა ალეპოს ციტადელში. მას ჰყავდა სამი შვილი: აგნეს დე კურტენე დაქორწინდა ამალრიკ I იერუსალიმელზე ისაბელა დე კურტენე დაქორწინდა კილიკიის მთავარ თოროს II-ზე ჟოსლენ III-მ მიიღო ედესის გრაფის ტიტული. Phillips, Jonathan P. (2008). The Second Crusade: extending the frontiers of Christendom. Yale University: Yale University Press, გვ. 208–210. ISBN 0-300-11274-2.  Robert L. Nicholson, A History of the Crusades, Vol. I, ed. Kenneth M. Setton, University of Wisconsin Press, 1969
...გრაფია

...გრაფია ( γράφος [graphō] — „ვწერ“, „ვხაზავ“) — რთული სიტყვის ნაწილი; შედის: ზოგიერთი მეცნიერების სახელწოდებაში (მაგ., გეოგრაფია, ისტორიოგრაფია); ნაწერის, ნახატის, ნახაზის საშუალებით რაიმის გრაფიკის გამოსახვის ხერხის სახელწოდებაში (მაგ., კალიგრაფია, სტენოგრაფია); გარკვეული პრობლემისადმი მიძღვნილი თემატური სამეცნიერო ნაშრომის სახელწოდებაში (მონოგრაფია). ქართული საბჭოთა ენციკლოპედია, ტ. 3, თბ., 1978. — გვ. 256.
რამლის ბრძოლა

რამლის ბრძოლა შეიძლება აღნიშნავდეს: რამლის ბრძოლა (1101) რამლის ბრძოლა (1102) რამლის ბრძოლა (1105)
გრაფო...

გრაფო... (ბერძნ. graphō — ვწერ, ვხაზავ, ვხატავ) — რთული სიტყვის ნაწილი, რომელიც აღვიშნავს მიმართებას წერასთან, ხაზვასთან, ხატვასთან (მაგ., გრაფოლოგია). ქართული საბჭოთა ენციკლოპედია, ტ. 3, თბ., 1978. — გვ. 258.
ცენტრალური აფრიკის ქვეყნების ეკონომიკური თანამეგობრობა

ცენტრალური აფრიკის ქვეყნების ეკონომიკური თანამეგობრობა (ინგლ. Economic Community of Central African States, ECCAS; ფრანგ. Communauté économique des États de l’Afrique centrale, CEEAC) — ცენტრალური აფრიკის ქვეყნების რეგიონული სავაჭრო-ეკონომიკური გაერთიანება. დაარსდა 1994 წელს ცენტრალური აფრიკის ქვეყნების სასაზღვრო და ეკონომიკური თანამეგობრობის ბაზაზე. თანამეგობრობის დაარსების ძირითადი მიზანი იყო ეკონომიკური და მონეტარული პოლიტიკის ჰარმონიზაციის საფუძველზე რეგიონული ინტეგრაცია. თანამეგობრბის რამდენიმე ქვეყანაში (გაბონი, კამერუნი, კონგოს რესპუბლიკა, ცენტრალური აფრიკის რესპუბლიკა, ჩადი, ეკვატორული გვინეა) მოქმედებს ერთიანი ვალუტა - ცენტრალური აფრიკის ფინანსური თანამშრომლობის ფრანკი. ცენტრალური აფრიკის ქვეყნების ეკონომიკური თანამეგობრობის წევრი სახელმწიფოები არიან:  ანგოლა  ბურუნდი  კამერუნი  ცენტრალური აფრიკის რესპუბლიკა  ჩადი  კონგოს დემოკრატიული რესპუბლიკა  ეკვატორული გვინეა  გაბონი  კონგოს რესპუბლიკა  სან-ტომე და პრინსიპი  რუანდა CEEAC დაარქივებული 2010-05-11 საიტზე Wayback Machine. CEMAC დაარქივებული 2010-03-10 საიტზე Wayback Machine. ↑ Etats Membres. Economic Community of Central African States. დაარქივებულია ორიგინალიდან — 2013-08-24.
გრდემლი (მრავალმნიშვნელოვანი)

გრდემლი შეიძლება აღნიშნავდეს: გრდემლი — საკვერავი დაზგა გრდემლი — ქართული გაზეთი გრდემლი — ქართული კრებული გრდემლი — ქართული ჟურნალი გრდემლი — ქართული ალმანახი
ენთემენა

ენთემენა — ენანათუმ I-ის შვილი, ეანათუმის ძმისშვილი და შუმერული სახელმწიფოს, ლაგაშის მმართველი დაახლოებით ძვ.წ. 2360-2340 წლებში, რომელმაც ლაგაშის ძალაუფლება აღადგინა. ენთემენამ, ურუქის მმართველ ლუგალ-ქინიშე-დუდუს დახმარებით, დაამარცხა უმას მმართველი — ენშაქუშანას მემკვიდრე ურ-ლუმა, რომელიც მოხსენიებულია შუმერის მეფეთა სიაში. ენთემენა ოცი წლის განმავლობაში, გარდაცვალებამდე მართავდა ლაგაშს. გარდაიცვალა დაახლოებით ძვ.წ. 2340 წელს. იმ დოკუმენტებში, სადაც მისი ცხოვრების შესახებ გარკვეული ინფორმაციაა მოცემული, დიდი ადგილი უკავია ენთემენას შვილს — ლუმა-თურს ან ხუმა-ბანდას (მისი სახელი იკითხება სხვადასხვაგვარად და ნიშნავს ახალგაზრდას), რომელსაც მეტსახელად ეანათუმს უწოდებდნენ. როგორც ჩანს, იგი ენთემენას პირველი შვილი იყო, თუმცა, იგი მამაზე ადრე გარდაიცვალა, რის გამოც, ლაგაშის მმართველის ტახტი ენთემენას მეორე შვილმა — ენანათუმ II-მ დაიკავა. არსებობს ენთემენას ქანდაკება, რომელიც ერთ-ერთი უძველესია მეფეთა ქანდაკებებს შორის. მესოპოტამიიდან, იგი ერაყის ეროვნულ მუზეუმში გადაიტანეს და განათავსეს. 2003 წელს, ერაყში შეჭრისას, ქანდაკება მოიპარეს, თუმცა, 2010 წელს, იგი იპოვეს და მუზეუმში დააბრუნეს. ენთემენას მიერ საკუთარი ღმერთისთვის მიძღვნილი ვერცხლის ლარნაკი, ამჟამად, ლუვრშია განთავსებული. ასევე, ნიფურში აღმოჩენილია ენთემენას მეორე, კალციტისგან დამზადებული ლარნაკი. ენთემენას კონუსი, გარკვეულწილად, ღმერთის — ბად-თიმირასადმი მიძღვნილ სამშვიდობო ხელშეკრულებას წარმოადგენს. აღმოჩენილ დიპლომატიურ დოკუმენტთა შორის, იგი ერთ-ერთი უძველესია. ენთემენას ვერცხლის ლარნაკი, ლუვრი. ენთემენას ერთ-ერთი არტეფაქტი, ლუვრი. ვიკისაწყობში არის გვერდი თემაზე: ენთემენა Надпись Энметены на «историческом конусе» დაარქივებული 2013-01-07 საიტზე Wayback Machine. ↑ „Kept safe in US, Iraqi royal statue heads home“. Boston Globe. September 7, 2010. ციტირების თარიღი: 2010-09-11. ციტატა: „King Entemena ruled in 2400 BC, when the land that makes up modern-day Iraq was a cradle of civilization. ...“ დამოწმებას აქვს ცარიელი უცნობი პარამეტრ(ებ)ი: |coauthors= (დახმარება)
გრდემლი (გაზეთი)

„გრდემლი“ — ქართული ყოველკვირეული ეროვნულ-ლიბერალური მიმართულების გაზეთი; გამოდიოდა ქუთაისში 1907 წელს. გამოიცა სამი რვაგვერდიანი ნომერი. მოკლე ხანში „გრდემლის“ ნაცვლად გამოვიდა გაზეთი „ალი“ (მხოლოდ ერთი ნომერი), რომელშიც გაგრძელდა „გრდემლის“ ზოგიერთი დაუმთავრებელი სტატია. რედაქტორ-გამომცემელი — ა. ჩილაევი. ლორთქიფანიძე ი., ქართული საბჭოთა ენციკლოპედია, ტ. 3, თბ., 1978. — გვ. 259.